**SMART» технологиясының тиімділігі.**

Жаңа технология үрдістерінің талабы - оқушыларға білім беруде белгіленген мақсатқа жету, оқушылардың іс - әрекеті арқылы ойлау дағдыларын, оқу - танымдық іс - әрекетін белсендіре отырып, сабақтағы мақсатты жүзеге асыруға қол жеткізу. Бүгінде әлемдік озық технологиялар мен жаңашыл ізденістер отандық білім жүйесінде кең қолданысқа ие болып отыр. Smart технологиясының элементтерін мен де өзімнің сабағымда қолданып жүрмін.

«SMART» сөзі ағылшын тілінен аударғанда «Ақылды» дегенді білдіреді. SMART критерийлеріне талдау жасар болсақ, «Ақылды мақсаттарға» қойылатын негізгі талаптар төмендегідей:

Өз іс-тәжірибеме тоқталатын болсам, «SMART» технологиясының элементтерін пайдалана отырып сабақ беремін. Әр сабағымызды қызықты, өзгеше өткізу үшін, әр пән бойынша көптеген жұмыстар жасауға тура келеді.

Мысалы 3-сыныпта қазақ тілі сабағында «Жалаң және жайылма сөйлем» тақырыбын өткенде интерактивті тақтаны тиімді пайдаландым. Интерактивті тақтадан оқушылар «Тапқыр қойшы » ертегісін көріп отырып бірнеше тапсырмалар орындады. Сабақ барысында бір ғана тәсілмен шектелмей, жаңа ақпараттық технологияларды оқушылардың жас ерекшеліктеріне байланысты таңдап қолданамын. Атап айсақ, бұл сабақта оқушылар планшетпен де жұмыс істеді. Планшеттен «Сөзді тап» ойынын ойнап, тапқан сөздерінен жалаң және жайылма сөйлем құрастырды. Сөйлемдерін талдады.Мен үшін әрбір сабаққа жаңалықтарды, озық тәжірбиелерді пайдалану үлкен жетістіктерге жетелейді. Өзімнің әрбір сабағыма озық технологияларды пайдалану жақсы нәтижелер бергенін көрудемін.

Қазақ тілінен «SMART» технологиясының элементтерін пайдалана отырып, аудандық бастауыш сынып мұғалімдері семинарында «Дара және күрделі сан есім» тақырыбында шебер сынып өткіздім. Қызығушылығын оятуда интерактивті тақтадан «Жеті лақ пен қасқыр» ертегісін көрсеттім және сабақтың тақырыбы сан есім болғандықтан оқушыларға логикалық тапсырма бердім. Мағынаны тану бөлімінде оқушылар планшетпен жұмыс істеді, яғни оқушылар бір-біріне сан есімі бар жұмбақтар жасырды. Ал, «Сөзді тап» ойынын ойнағанда, плпншеттен тауып алған сөздерден дара және күрделі сан есімі бар сөйлемдер құрады. Сабақтың соңында «Терме диктант» жазылды, оқушылар оқылған мәтінннен сан есімдерді теріп планшеттеріне жазды.

Кез келген сабағымның тақырыбын жаңалықтармен таныстыру арқылы бастау, сол сабақтың аяғына дейін қызық өтуіне себеп, сондықтан да Play Маркеттен өте қызықты ойындарды таңдап сабаққа пайдалануға болады.

Қазан айында жаратылыстану пәнінен 1-сынып оқушыларымен «Жануарлар-тірі ағзалар» тақырыбында сабақ өткздім. Осы сабағымда «SMART» технологиясын пайдаландым. Оқушылар сабақтың зерттеу бөлімінде әр түрлі жануарлардың суреттерін түсіріп,зерттеп ата-аналардың көмегімен жануарлар туралы бейне ролик планшеттеріне түсіріп әкелді. Сабақта өз жұмыстарын қорғады.

« Беру мазмұнын жаңарту аясында,критералды бағалау жүйесін енгізу» тақырыбында өткен семинарда оқушылар планшеттен ертегіні тыңдап, ертегі кейіпкерлерін жазып, ертегінің мазмұнын айтып берді.

1. «Сөзді тап» ойыны қазақ тілі сабағында, ал мақал-мәтелдер, жұмбақтар, ертегілерді әдебиеттік оқу сабағында пайдалануға болады.
2. «Әліппе» ойыны дыбыстардың дауысты және дауыссыз екенін ажыратып ойнауға арналған.
3. «Көбейту кестесі», «Мерсибо» деген ойын сандар қатарын табуға,

«Балалар» деген ойыны 10 көлемінде қосып азайтуға,

«Барбоскины» деген ойын санның құрамын табуға арналған.

Осы ойындарды 1-сынып оқушыларымен өткізген сабақтарда пайдаланып жүрмін.

«SMART» технологиясының мүмкіншіліктері:

1. Оқушылардың сабаққа қызықты әрі белсенді қатысуына ықпал етеді;
2. Сабаққа қажетті құралдарды ресурстар сайтынан алуға немесе интернетпен жұмыс жасауға болады;б
3. Оқушылардың жеке және әлеуметтік қабілеттерін арттыра отырып, топпен жұмыс жасауға көмектеседі;
4. Егер сабаққа керек материалдар әзір болса, сабақ темпінің жақсы өтуіне септігін тигізеді;
5. Оқушылардың өздеріне деген сенімі арттып, шығармашылықпен жұмыс жасаулары артады;

«SMART» технологиясының мүмкіншіліктерімен қатар қиыншылықтары да кездеседі.

1. Мектептегі материалдық техникалық базасының толық болмауы.(планшеттер)
2. Интернет желісінің жылдамдығының аздығы т.б.

Қорыта келгенде, мектептегі білім сапасын көтеретін нақты механизмдер, ол – оқыту процесіне жаңа технологияларды кеңінен енгізу. 